A Year Without Rain

A Year Without Rain (), Սելենա Գոմեսի մասնակցությամբ Selena Gomez & the Scene նախագծի երկրորդ ստուդիական ալբոմը, որը թողարկվել է 2010 թվականի սեպտեմբերի 17-ին։ Ալբոմի աշխատանքներին մասնակցել են Քեթի Փերրին և RedOne-ն։ «A Year Without Rain»-ի ստեղծագործությունները վերաբերում են դենսհոլլի և տեխնոյի տարրերով դանս փոփ և էլեկտրոփոփ ժանրերին։ «A Year Without Rain»-ը առաջնաելութ է ունեցել ամերիկյան Billboard 200 հիթ-շքերթի 4-րդ հորիզոնականում։ Առաջին շաբաթվա ընթացքում վաճառվել է ավելի քան 66.000 օրինակ։

Ստեղծման պատմություն 
2010 թվականի փետրվարին MTV News-ին տված հարցազրույցում Սելենա Գոմեսը հայտարարել էր. «Այն [ալբոմը] մի փոքր այլ է՝ ավելի մեծահասակ և դրանում կա ռեգգիի հնչեղություն»։ Գոմեսը նաև հավելել է, որ ինքը որոշել է չդառնալ երգերի հիմնական հեղինակը՝ իր վրա չափազանց մեծ պատասխանատվություն չվերցնելու համար։ Նույն հարցազրույցում Սելենան հայտարարել է, որ շահագրգռված է աշխատել պրոդյուսերներ Անտոն Արմաթի, Թիմ Ջեյմսի և Dr. Luke-ի հետ։

Digital Spy-ի համար տված հարցազրույցում Գոմեսը հայտարարել է, որ չի ցանկանում ևս մեկ սինգլ թողարկել նախորդ «Kiss & Tell» ալբոմից և ակնկալում է աշխատել նոր ալբոմի վրա, որը ընդհանրապես նման չի լինի նախորդին։

Գոմեսի խոսքերով ալբոմի վերնագրի համար ընտրվել է առաջին երգի անվանումը, որը ձայնագրվել է իր համար. երգչուհին որոշել է, որ այս ստեղծագործությունը պետք է դառնա հիմնարար և հավելել է, որ ալբոմում երգերի կարգը շատ կարևոր է։ Երգչուհին նաև բացատրել է, որ ալբոմի երգերի մեծ մասի համար ոգեշնչման աղբյուր են դարձել խմբի երկրպագուները, ինչպես նաև այն, որ պարային երաժշտությունն ու տեխնոն հանդիսանում են ստեղծագործությունների ժանրային հիմքը։ Գոմեսը բացատրել է, որ կցանկանա ինչ-որ բան ստեղծել «իմաստով և մեղեդիով և ավելի ուժեղ տեքստով»։ Ալբոմի տեխնո ուղղվածության վրա ազդել է խմբի նախորդ հիթի՝ «Naturally»-ի հաջողությունը։

2010 թվականի հուլիսին Գոմեսը հաստատել էր տեղեկությունն այն մասին, որ ալբոմում ընդգրկվելու է Քեթի Փերրիի հեղինակած ստեղծագործությունը. Փերրին նրա համար ձայնագրել է նաև բեք վոկալի պարտիան։ 2010 թվականի օգոստոսի 17-ին հայտարարվել է ալբոմի ստեղծագործությունների ցանկը։

Կառուցվածք 
Ալբոմում գերակշռում են դանս փոփ և էլեկտրոփոփ ժանրերի առանձնահատկությունները, կա նաև եվրոդենսի, ռեգգի և դենսհոլի հնչեղություն։ Երգերի մեծ մասում առկա են ձայնի վրա կիրառվող էլեկտրոնային էֆեկտներ։ Երգերի տեքստերը հիմնականում շոշափում են սիրո, ազատության և կյանքի ուրախության թեմաները։

Քննադատություն 
Ալբոմը հիմնականում դրական է ընդունվել։ Billboard ամսագիրը համարել է, որ երաժշտական բաղադրիչը շատ ավելի ուժեղ է լիրիկականից։ The Washington Post-ը գրել է, որ ալբոմը ավելի լավն է, քան նախորդ «Kiss & Tell»-ը, և Գոմեսին անվանել է «Քեթի Փերրիի ավելի երիտասարդ տարբերակ»։ About.com-ը նույնպես հակված էր երկրորդ ալբոմի օգտին առաջինի համեմատ՝ նշելով, որ անցած տարվա ընթացքում Selena Gomez & Scene նախագիծը երաժշտական ​​էվոլյուցիայի է ենթարկվել. «A Year With Rain»-ը լավ պատրաստված և հաճելի փոփ ալբոմ է։

Սինգլ 
«Round & Round» ալբոմի առաջին սինգլը թողարկվել է 2010 թվականի հունիսի 22-ին և երաժշտական քննադատների կողմից ստացել է դրական արձագանքներ։ Նա Billboard Hot 100 հիթ-շքերթում առաջնաելույթ է ունեցել 24-րդ հորիզոնականում և տեղ է զբաղեցրել եվրոպական երկրների հիթ-շքերթներում։

Երկրորդ սինգլը դարձել է նույնանուն «A Year Without Rain» ստեղծագործությունը։ Սինգլը թողարկվել է 2010 թվականի սեպտեմբերի 7-ին։ Այն ԱՄՆ-ում առաջնաելույթ է ունեցել 35-րդ, իսկ Կանադայում՝ 37-րդ հորիզոնականում։

Երգացանկ

Դիրքեր հիթ-շքերթներում 
«A Year Without Rain»-ը Billboard 200 հիթ-շքերթում առաջնաելույթ է ունեցել 4-րդ հորիզոնականում, առաջին շաբաթվա ընթացքում վաճառվել է ավելի քան 66.000 օրինակ, այսպիսով, ալբոմը դարձել է ավելի հաջողակ, քան «Kiss & Tell»-ը։

Ալբոմի թողարկում

Ծանոթագրություններ 

2010 ալբոմներ
Սելենա Գոմեսի ալբոմներ